มีเพศสัมพันธ์กันแฟนวันที่ 15 เมษาคะ แล้วกินยาคุมฉุกเฉินภายใน24ชั่วโมง แล้วกินเม็ดที่2 ภายใน12 ชั่วโมง หลังจากกินได้7วัน มีเลือดสีน้ำตาลออกมา2วันค่ะพอวันที่3เป็นเลือดปกติ อยากทราบเลือดที่ออกมาใช่ประจำเดือนไหมค่ะ เพราะก่อนมีเพศสัมพันธ์ประจำเดือนยังไม่มาค่ะ
สวัสดีค่ะ หากได้ทานยาคุมฉุกเฉินภายในช่วงระยะเวลา 12-24 ชั่วโมงหลังจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 85%หลังจากทานยาคุมฉุกเฉินไปประมาณ 7 วัน บางรายอาจมีเลือดออกจากช่องคลอดได้ ซึ่งถือเป็นผลข้างเคียงของยา โดยเลือดอาจออกได้นานตั้งแต่ 1-4 วันดังนั้น การมีเลือดออกหลังจากที่ได้ทานยาคุมฉุกเฉินไป 7 วันดังกล่าว จึงน่าจะเกิดจากผลข้างเคียงของยาได้ หรือหากเป็นช่วงวันเวลาที่ประจำเดือนควรจะมา ก็อาจเป็นเลือดประจำเดือนก็ได้ค่ะ